
REFERATUL DE APROBARE A PROIECTULUI DE HOTĂRÂRE

privind aprobarea implementării etapei a II-a a proiectului ,, Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe” SMIS 126783 (POR 2014-2020) în cadrul Programului Sănătate 2021-2027 în scopul finalizării integrale a acestuia, precum și susținerea cheltuielilor necesare implementării  (cofinanțare eligibile și neeligibile), conform Instrucțiunii AMPOR nr.207/2023

1. Descrierea situației actuale

Pentru obiectivul de investiţii „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783, s-a depus spre finanţare în cadrul POR 2014-2020, Axa prioritară 8 – Dezvoltarea infrastructurii sanitare si sociale, Prioritatea de investitii 8.1. Investitii in infrastructurile sanitare si sociale care contribuie la dezvoltarea la nivel national, regional si local, reducand inegalitatile in ceea ce priveste starea de sanatate si promovand incluziunea sociala prin imbunatatirea accesului la serviciile sociale, cultural si de recreere, precum si trecerea de la serviciile institutionale la serviciile prestate de comunitati, Operatiunea A - Ambulatorii, în baza căruia a fost semnat Contractul de finanţare nr.4619/23.07.2019

Cererea de finantare si cheltuielile aferente pentru obiectivul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“,  au fost aprobate de Consiliul Local prin Hotărârea nr. 277/21.05.2019. 

Între Municipiul Timişoara în calitate de Achizitor şi SC ALEX-DIA CONSTRUCT SRL în calitate de Executant, a fost încheiat şi este în derulare Contractul de execuţie lucrări (proiectare și execuție) nr. 252/29.10.2020, pentru obiectivul de investiţii „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“ - COD SMIS 126783, în valoare inițială  de 5.847.973,80 lei fără TVA, din care 36.700,00 lei fără TVA pentru servicii de proiectare și asistență tehnică din partea proiectantului și 5.811.273,80 lei fără TVA pentru execuție lucrări.

În baza contractului nr. 252/29.10.2020, s-a transmis executantului ordinul de începere pentru etapa de proiectare începând cu data 14.12.2020, pe parcursul elaborării au fost emise ordine de sistare ca urmare a propunerilor de optimizare a proiectului și detaliere a soluțiilor tehnice propuse prin proiectul de la faza D.A.L.I.  precum și ca necesitate pentru obținerea unor avize în perioada stării de alertă. Autorizația de construire a fost emisă în 15.12.2021 cu nr. 920 iar finalizarea verificării conformității proiectului tehnic a fost confirmată prin adresa ADR Vest nr. 1574/19.01.2022. 

Ordinul pentru execuția lucrărilor a fost emis începând cu data de  01.03.2022 ca urmare a necesității mutării serviciilor din ambulator în corpul de clădire a Clinicii O.R.L. 

De asemenea, a fost încheiat Actul Adițional nr. 1 la Contract nr.252/29.10.2022, întocmit pentru aplicarea prevederilor OG nr. 15/2021 privind ajustarea prețului materialelor, valoarea rezultată în urma ajustării reprezentând o sumă estimată la data finalizării și acceptării proiectului tehnic, precum și Actul adițional nr. 2 la Contract nr.252/29.10.2022 întocmit pentru accesarea cheltuielilor diverse și neprevăzute în valoare de 385.740,00 lei fără TVA.

Actul adițional nr. 3 la Contract nr. 252/29.10.2020, în cuantum de 1.336.592,97 lei fara TVA respectiv 1.590.545,64 lei cu TVA, reprezentând un procent de până la 23% din valoarea restului de executat a contractului, la momentul intrării în vigoare a OUG nr. 64/2022.

Actul adițional nr. 4 la Contract nr.252/29.10.2022 în cuantum de 865.963,46 lei fara TVA respectiv 1.030.496,52 lei cu TVA, reprezentând un procent de până la 15% din valoarea restului de executat a contractului, la momentul intrării în vigoare a OUG nr. 64/2022.

Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană, având în vedere că Ucraina este principalul furnizor şi producător de oţel şi materie primă pentru piaţa europeană a construcţiilor. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură, cum sunt: mixturile asfaltice, bitumul, oţelul sau fierul-beton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile. Indicele de cost total în construcţii este comunicat de Institutul Naţional de Statistică. De asemenea conflictul militar din regiune a determinat o creştere semnificativă a preţului la echipamentele, utilajele şi dotările independente livrate în cadrul proiectelor cu finanţare din fonduri externe nerambursabile, mai ales al proiectelor care au la bază contracte de furnizare echipamente, utilaje sau altele asemenea.

Criza generată de virusul SARS-CoV-2 a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii de către Institutul Naţional de Statistică începând cu luna martie 2021. Creşterea de preţ generată de criza SARS-CoV-2 la materialele din construcţii a afectat preţul ferm al contractelor de achiziţie încheiate pentru cele trei categorii de contracte, şi anume: contractele de lucrări şi de produse (livrare echipamente), respectiv contractele de servicii care au ca obiect realizarea studiilor de fezabilitate şi/sau a proiectelor tehnice aferente infrastructurii publice şi care includ studii geotehnice şi/sau hidrogeologice. Creşterea de preţ nu a putut fi avută în vedere de către ofertanţi la data depunerii ofertelor.

Criza generată de contextul internaţional a condus la creşteri ale preţului la carburanţi, dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional.

Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de infrastructură, dar şi a celor de furnizare echipamente, consecinţa fiind blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri, domeniul Afaceri interne, denumite în continuare programe naţionale pe care România le are de îndeplinit în cadrul politicii de coeziune 2014-2020 sau alte politici europene relevante.
Toți factorii precizați mai sus au cauzat întârzieri și au dus la prelungirea termenului de implementare a proiectului  și automat a schimbării programului de finanțare POR 2014-2020.

2. Schimbări preconizate și rezultate așteptate

Prin solicitările inițiate și încheierea contractelor de finanțare pentru etapa a II-a, se dorește a fi asigurată continuitatea unui flux corespunzător de finanțare pentru desfășurarea proiectului. Prin închiderea fluxului de Act adițional, contractul de finanțare este modificat în mod corespunzător, iar Beneficiarul va face demersurile necesare în vederea încheierii contractului de finanțare pentru etapa a II-a de implementare prin Programul de Sănătate 2021-2027.
3. Alte informații 
Prin prevederile Instrucțiunii nr. 207/31.10.2023 a Autorității de Management Programul Operațional Regional 2014-2020 au fost stabilite acțiunile AM/OI de pregătire în vederea închiderii Programului Operațional Regional 2014-2020, proiectul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe”- Cod SMIS 126783, a fost declarat etapizat și inclus corespunzător în Lista proiectelor etapizate pentru finanțarea lor prin Programul Sănătate 2021-2027.
4. Concluzii
Considerăm necesară și oportună parcurgerea mai departe a pașilor de aprobare a proiectului de hotărâre privind aprobarea implementării etapei a II-a a proiectului ,,Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe” SMIS 126783 (POR 2014-2020) în cadrul Programului Sănătate 2021-2027 în scopul finalizării integrale a acestuia, precum și susținerea cheltuielilor necesare implementării  (cofinanțare eligibile și neeligibile), conform Instrucțiunii AMPOR nr.207/2023.

    PRIMAR,



            
                                      Direcția Incubator de Proiecte,

    Dominic FRITZ




                    Adriana DEACONU-director executiv

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare.

